kardosdrur/scandi-wiki huggingface dataset:
Andreas Hansen-Grumby

Andreas Hansen, kendt som Andreas Hansen-Grumby (7. oktober 1818 i Grumby – 17. januar 1884 i Tolk) var en dansk gårdejer og slesvig-holstensk politiker.

Hans forældre var gårdejer Marx Hansen (1784-1842) og Margaretha Sophia Andresen (ca. 1800-1884, gift 2. gang 1844 med gårdejer Hans Peter Jessen, død 1864). Han blev blev gårdejer efter sin fader og fremtrådte først i det offentlige liv, da han 1853 blev medlem af den slesvigske stænderforsamling og straks stillede krav på sprogreskripternes tilbagekaldelse. Hansen gav på ny møde 1856-57 og 1860, var i den sidste samling vicepræsident og en af det tyske flertals ledere, gjorde gentagne gange de voldsomste angreb på sproganordningerne og på embedsmændene, især præsterne, og protesterede imod, at Slesvig var et dansk hertugdømme, og at Rigsrådets beslutninger vedrørte det. 1859 valgtes Hansen til medlem af Rigsrådet, optrådte ligeledes her med indsigelse mod dets lovlighed og nægtede til sidst at give møde, hvorfor han 1862 udstødtes af forsamlingen. Det var også han, som gav tegnet til flertallets sprængning af den slesvigske stænderforsamling i juli 1863. Hansen var 1864 overmåde virksom for den augustenborgske prætendents sag og hørte til de slesvigske notabler, som i februar drog til Berlin og Wien og i april til London for at udvirke hans indsættelse. Endnu i det næste år var han medlem af udvalget for de slesvig-holstenske foreninger og havde i december i Aabenraa og Flensborg to møder med nordslesvigske stænderdeputerede for at overtale dem til fælles optræden imod Preussen, men blev afvist, da han bestemt fastholdt et Slesvig-Holsten under Friedrich VIII. Dette forsøg spottedes senere af tyskerne som "Hansen-Grumbys Dänenfahrt". 1866 trak han sig tilbage fra det politiske liv, skuffet i sine planer, og et senere tilbud om valg til det preussiske underhus afslog han. Han døde 17. januar 1884 i Tolk af kræft. Hansen Grumby var ikke særlig begavet eller veltalende, men uforfærdet i sin optræden.

Hansen Grumby blev gift 3. november 1842 i Tolk med Christina Maria Fester (3. november 1817 i Goltoft – 6. marts 1895 i Tolk), datter af gårdejer Jørgen Henrik Fester (1779-1842) og Catharina Elisabeth Marxsen (født 1794).

Han er begravet på Tolk Kirkegård.

Kilder 
 Emil Elberling, "Andreas Hansen Grumby", i: C.F. Bricka (red.), Dansk Biografisk Lexikon, København: Gyldendal 1887-1905.
 Alberti, Schlesw.-Holst-Lauenb. Schriftsteller-Lex.
 Kieler Zeitung, 21. januar 1884.
 Schlesw.-Holst. Jahrb. I (1884).

Landmænd fra Danmark
Tilhængere af slesvig-holstenismen
Stænderdeputerede fra Slesvig
Medlemmer af Rigsrådet (1855-1866)
Personer fra Sønderjylland (på tværs af landegrænser)
Personer i Dansk Biografisk Leksikon
Personer døde af kræft
Edifício Copan

Edifício Copan er en 140 meter høj skyskraber i São Paulo.

Eksterne henvisninger 

Skyskrabere i Brasilien
São Paulo
Notation

Notation er et tegnsystem til gengivelse af ord, tal, toner eller lignende, f.eks. lydskrift eller nodeskrift.

 
Fonetik
Tegn
Sprechgesang

Sprechgesang (tysk for talesang) eller sprechstimme (talestemme) er en sangteknik baseret på en mellemting mellem tale og sang. Siden slutningen af 1800-tallet er dette benyttet af en række klassiske komponister.

I forordet til Pierrot Lunaire fra 1912 forklarer Arnold Schönberg hvordan sprechgesang skal opnås. De angivne rytmer skal følges, men i modsætning til vanlig sang hvor nodernes tonehøjde skal følges slavisk, skal man i sprechgesang synge den tone som står angivet, for så umiddelbart at glide op eller ned fra denne tone til den næste. Reultatet bliver et andet end vanlig sang og tale.

Det første tilfælde af denne teknik finder man i Engelbert Humperdincks opera Königskinder fra 1897, men den bliver som regel associeret med komponisterne af Den Anden Wienerskole. Arnold Schönberg udviklede teknikken til den måde den refereres til i dag, og den bruges i flere stykker: næsten hele Pierrot Lunaire fra 1912 benytter teknikken, og den er også flittig benyttet i hans opera Moses und Aron fra 1932. Alban Berg benytter en variation af teknikken, hvor han beder om at dele af hans operaer Wozzeck og Lulu skal være en mellemting mellem sprechgesang og vanlig sang.

I notation er sprechgesang vanligvis angivet ved små kryds gennem nodehalsene, eller ved at nodehovedet i sig selv er et kryds.

Se også 
 Rap
 Recitativ

Klassisk musik
Grenadas kvindefodboldlandshold

Grenadas kvindefodboldlandshold er det nationale kvindefodboldlandshold i Grenada som reguleres af Grenada Football Association.

I Gold Cups mesterskabet 2006 efter at have overvundet de første forhindringer da, Guyana trak sig, endte Grenada i pulje med Trinidad og Tobago, Saint Vincent og Grenadinerne og Dominica. Grenada spillede uafgjort mod Dominica, men tabte stort mod de to andre modstandere, og endte dermed på en sidsteplads. I kvalificeringen til OL i Beijing endte Grenada i pulje med Trinidad og Tobago, Saint Vincent og Grenadinerne og Surinam. Surinam og Trinidad og Tobago startede godt, omend Grenada havde reduceret point-forskellen fra 0-10 til 0-6 på kort tid. Imidlertidlig lykkedes det Grenada at slå Saint Vincent og Grenadinerne, og dermed endte de på en tredjeplads i gruppen.

I 2010-mesterskabet gik det imidlertid dårligere. De havnede i gruppe med Anguilla og Barbados i en miniturnering på Barbados, og tabte mod dem begge.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=grn/ranking/gender=f/index.html 
 Grenada Football Association official website 

Kvindefodboldlandshold
Kvindefodboldlandshold
Daniel Shechtman

Daniel Shechtman (født 24. januar 1941 i Tel Aviv i Mandatområdet i Palæstina) er en israelsk kemiker, der modtog Nobelprisen i kemi i 2011 for sin opdagelse af kvasikrystaller i 1982. Kvasikrystaller er mønstre for atomerne i faste materialer, som ikke er regelmæssige eller symmetriske. Opdagelsen af disse krystaller gav anledning til oprettelse af et nyt forskningsområde inden for kemi og fysik, hvor man arbejdede på at forstå atomernes sammenhænge i kvasikrystallerne.

Karriere 
Shechtman tog sin ph.d. i materialeteknologi på Technion i 1972; forinden var han samme sted blevet bachelor på maskiningeniørstudiet i 1966 og master i materialeteknologi i 1968. Han kom til USA og studerede på ved rumflyvningslaboratoriet ved Wright Patterson AFB i Ohio i tre år, hvorpå han vendte tilbage til Technion og blev ansat på afdelingen for materialeteknologi. I 1981 fik han sabbatår herfra og kom til Johns Hopkins University.

Det var her, at han undersøgte egenskaberne ved et nyt materiale, han havde skabt i form af en legering af mangan, aluminium og lithium. Gennem et elektronmikroskop kunne han observere ti små sorte pletter, der befandt sig i et krystalmønster, der stred imod den gængse opfattelse af opbygningen af faste stoffer. Man mente, at sådanne krystaller skulle være regelmæssige og symmetriske og være arrangeret i tre akser. Men Shechtmans nye stof havde tilsyneladende fem akser.

Hans opdagelse blev mødt med skepsis, og da han insisterede på at arbejde videre med sin opdagelse, blev han bedt om at forlade sin forskningsgruppe. Han måtte derfor fortsætte arbejdet andre steder, og efterhånden fandt han støtte fra andre forskere, der var i stand til at reproducere Shechtmans resultat. Efter yderligere nogle år på Technion fik han mulighed for at forske på National Institute of Standards and Technology (1992-94), og siden 2004 har han haft en aftale om at tilbringe nogle måneder om året på Iowa State University, mens han resten af tiden arbejder på Technion i Israel.

Referencer

Eksterne henvisninger 
 

Nobelprismodtagere i kemi
Videnskabsfolk fra Israel
Jøder fra Israel
Nobelprismodtagere fra Israel
Personer fra Tel Aviv
Scary Monsters and Nice Sprites

Scary Monsters and Nice Sprites er den amerikanske electro house/dubstep-kunstner Skrillex' anden LP.

Pladen blev først sat til salg på den amerikanske online musik-tjeneste Beatport og er hans første store udgivelse efter at have skrevet kontrakt med Deadmau5s pladeselskab mau5trap Recordings. Albummet var en øjeblikkelig succes og overtog otte top 10 positioner på Beatports hjemmeside. Skrillex har i et interview fortalt, at pladen blev til på hans bærbare computer i hans private lejlighed.

Trackliste

Referencer 

Album fra 2010
Georg Löck

Georg Löck (22. januar 1782 – 10. januar 1858) var en tysk jurist og politiker, som var ordfører for den holstenske stænderforsamling.

Han var over- og landretsadvokat. Politisk var han udpræget tilhænger af slesvig-holstenismen.

Der findes et portræt i litografi fra ca. 1830 fra Speckter & Co. i Hamborg. Desuden træsnit.

Hæder 
 Mindesmærke formet som en dobbelteg (symbol for Slesvig-Holsten) foran stændersalen på markedspladsen i Itzehoe
 Georg-Löck-Straße i Itzehoe er opkaldt efter ham
 Volkshochschule Itzehoe e.V. har til huse i "Georg-Löck-Haus"

Værker 
 Bericht über die Verhandlungen der vereinigten Ständeversammlung der Herzogthümer Schleswig-Holstein, zusammen mit Georg Karl Müller, Wendell Verlag, 1848

Litteratur 
 Rudolf Irmisch: "Georg Löck" i: Die Heimat, bind 65 (1958), s. 209 f.

Referencer 

Stænderdeputerede fra Holsten
Advokater fra Tyskland
Tilhængere af slesvig-holstenismen
Danskere i 1800-tallet
Personer fra Itzehoe
Albaniens ministerråd

Ministerrådet (Albansk: Këshilli i Ministrave) er den udøvende magt i Albanien. Formanden for rådet (Premierministeren) bliver udpeget af præsidenten. Rådets ministre er nomineret af præsidenten på baggrund af premierministerens anbefalinger. Parlamentet giver den endelige accept af rådets sammensætning. Ministerrådet har ansvar for at udføre både indenrigs- og udenrigspolitik. Det styrer og kontrollerer ministeriernes og andre statsorganers aktiviteter.

Nuværende Ministerråd fra 15. september 2013

Referencer 

Ministerråd
Multipel sklerose og spasticitet

Spasticitet er et hyppigt forekommende symptom for patienter med multipel sklerose. Spasticitet skyldes ofte en kombination af en helt eller delvist lammet muskel, der på samme tid er anspændt og overaktiv med muskeltrækninger. Mellem 60-90 % af patienter med multipel sklerose (MS) er ramt af spasticitet. I Danmark lider cirka 10.000 mennesker af MS. Omkring halvdelen har problemer med spasticitet.

Opståelse 
Spasticiteten opstår som følge af den beskadigelse af centralnervesystemet, som sker ved MS. Særligt beskadiges nervernes beskyttende lag kaldet myelin, som normalt sikrer, at nerveimpulserne transmitteres frit til musklerne. Myelin skaden betyder, at nerverne sender for mange beskeder til musklerne om at trække sig sammen, samtidig med at de signaler som burde få musklerne til at slappe af igen, ikke når frem. Det medfører en overaktivitet af nervecellerne, som giver uregelmæssige muskelkramper og vedvarende stivhed i musklerne.  

Spasticiteten er et alvorligt symptom og belastning for MS patienter, der i forvejen lever med alvorlige handicaps som følge af sklerose.

Livskvalitet og MS-spasticitet 
Spasticitet mindsker udholdenhed, balance og bevægefrihed og kan resultere i uregelmæssig gang og en stiv og ukorrekt kropsholdning. I svære tilfælde kan patienten blive afhængig af kørestol. De spastiske kramper kan desuden påvirker patientens blærekontrol. Spasticitet gør også MS patienter ekstra trætte, hvilket bidrager til den træthed, som MS patienterne generelt oplever som en del af deres sygdom og deres behandling. 

Fordi spasticitet går udover patientens muskelkontrol, bliver det svært at gennemføre opgaver, som kræver fri bevægelighed, såsom at gå, vaske sig og gennemføre daglige opgaver. 

Et studie fra Yale MS Clinic and Research Center fra 2004 viser således, at 17 % af de deltagende patienter jævnligt følte sig begrænset af spasticitet. 13 % var dagligt begrænset, og 4 % var ude af stand til at udføre aktiviteter i dagligdagen.

Begrænsinger 
Spasticitetens begrænsninger gør mange patienter afhængige af hjælp fra familie eller plejepersonale, og det har en negativ betydning for livskvaliteten da uafhængigheden hæmmer patientens fysiske og sociale livsudfoldelse.    Familielivet påvirkes også. Et studie fra School of Nursing, State University of New York viser, at det er en stor belastning fysisk, følelsesmæssigt og økonomisk for hele familien, at passe en pårørende med MS.

Behandling 
Behandlingen for MS spasticitet er i udgangspunktet fysioterapi. Øvelser og oplæring i hensigtsmæssige bevægemønstre kan dæmpe eller helt fjerne spasticiteten samt bedre muskelstyrken. 

Med hensyn til den medicinske behandling af MS spasticitet gælder det generelt, at de tilgængelige præparaters effekt og bivirkninger hos den enkelte person ikke er let at forudsige, lige som ingen af disse lægemidler er udviklet med henblik på behandling af MS spasticitet.

Referencer 

Lægevidenskab
Cannabinoid medicin

Cannabinoid medicin refererer til klinisk udviklede lægemidler, hvis grundlæggende komponent og virkestof er et cannabinoid for eksempel tetra-hydro-cannabinol (THC), cannabidiol (CBD) eller begge virkestoffer kombineret. De virksomme stoffer kan fremstilles syntetisk eller udvindes af planterne Cannabis sativa, Cannabis indica eller Cannabis ruderalis.

Cannabis har en lang historie som både lægemiddel og rusmiddel. De tidligste beviser for brug af cannabis som lægemiddel daterer tilbage til 2737 før vor tidsregning.

Selv om cannabis er ulovligt som rusmiddel i de fleste lande, er det er lovligt at få medicin med cannabis i Danmark, dog kun kun hvis det er ordineret på recept af en læge og medicinen udleveres på et apotek. Cannabis-baserede lægemidler kan være udvundet direkte af cannabis planten, eller være fremstillet syntetisk. I de lægemidler, som er baseret på en kombination af THC og CBD ophæves de negative skadevirkninger af ren THC, så kun de positive terapeutiske virkninger af cannabis får effekt.

THC er den mest potente komponent i cannabis og er ansvarlig for stort set alle cannabis’ effekter, både de positive og skadevirkningerne.

Cannabis, som sælges ulovligt på gaden, har ofte en uren blanding af cannabis og andre stoffer, der er forarbejdet under ukontrollerede forhold. Effekten og mængden kan derfor være skadelig og kan give bivirkninger. Indholdet af THC er ofte højt, og det giver den ruseffekt, som er kendetegnet ved rekreativt cannabisbrug.

En gennemgang af cannabis’ terapeutiske effekt fra 2002 viser, at cannabis og cannabinoider har effekt i behandlingen af kvalme, menstruationssmerter, ufrivilligt vægttab, søvnløshed og mangel på appetit.

Forsøgsordning i Danmark 
Regeringen (Venstre), Socialdemokratiet, Dansk Folkeparti, Liberal Alliance, Alternativet, Radikale Venstre og Socialistisk Folkeparti indgik 8. november 2016 en aftale om at etablere en forsøgsordning med medicinsk cannabis.

Lovforslag L 57 Forslag til lov om forsøgsordning med medicinsk cannabis blev vedtaget den 15. december 2017. og den trådte i kraft 1. januar 2018.

I den forbindelse ønskes der gennemført et eller flere forskningsprojekter, der kan øge den videnskabelige erfaring med medicinsk cannabis. Der er oprettet et klinisk Forum for Vidensbaseret Cannabinoid Forskning for forskere der ønsker at dele viden på området. Derudover arbejder NGOen Cannabis Danmark for at fremme udvikling, dyrkning og anvendelse af medicinsk cannabis i Danmark.

Forskning 
Forskning har også vist en positiv virkning mod kræft, epilepsi og diabetes.

Se også 

 Det endocannabinoide system (ECS)

Referencer

Eksterne henvisninger 

 
 
 

Lægemidler
Besat (film fra 2005)

Besat (orig. The Exorcism of Emily Rose) er en amerikansk drama – horrorfilm fra 2005, instrueret af Scott Derrickson. Filmen er løst baseret på historien om Anneliese Michel og følger en selvudnævnte agnostiker forsvarsadvokat som repræsenterer en sognepræst, der er anklaget af staten for uagtsomt manddrab efter at han udførte en djævleuddrivelse. Filmen, som i vid udstrækning foregår i en retssal, skildrer begivenhederne op til og eksorcismen gennem flashbacks.

Handling 

Advokat, Erin Bruner (Laura Linney) er oppe mod staten, da hun kæmper for at forsvare en præst, Fader Richard Moore (Tom Wilkinson), som har udført en eksorcisme på en ung kvinde, Emily Rose (Jennifer Carpenter). Hun tager sagen, om end modstræbende, fordi hun mener, at det vil hjælpe hende med at blive senior partner hos hendes advokatfirma. Moore indvilliger i at lade hende forsvare ham, hvis han får lov til at fortælle Emilys historie.

Medvirkende 

 Jennifer Carpenter som Emily Rose
 Laura Linney som Erin Christine Bruner
 Tom Wilkinson som Father Richard Moore
 Campbell Scott som Ethan Thomas
 Duncan Fraser som Dr. Cartwright
 Shohreh Aghdashloo som Dr. Sadira Adani
 Ken Welsh som Dr. Mueller
 Mary Black som Dr. Vogel
 Henry Czerny som Dr. Briggs
 J. R. Bourne som Ray
 Joshua Close som Jason
 Colm Feore som Karl Gunderson
 Mary Beth Hurt som Judge Brewster
 Andrew Wheeler som Nathaniel Rose
 Marilyn Norry som Maria Rose
 Katie Keating som Alice Rose

Forskellig dom i det virkelige liv 

I virkeligheden blev både forældre og præsten dømt for manddrab. Mere om dette kan læses i artiklen som omhandler den virkelige sag, Anneliese Michel.

Eksterne henvisninger 
 Comparison of the true story and the film at Chasing the Frog
 Q&A on the film with screenwriters Scott Derickson and Paul Harris Boardman
 Sony Pictures  – The Exorcism of Emily Rose

Film baseret på virkelige begivenheder
Film om eksorcisme
Amerikanske film fra 2005
Wrexham F.C.

Wrexham Football Club er en fodboldklub fra Wrexham, Wales, som blev grundlagt i 1864. Klubben er dermed den ældste fodboldklub i Wales.

Wrexham Football Club ( walisisk : Clwb PEL - droed Wrecsam ) er en walisisk fodboldklub i Wrexham. Dannet i 1864, klubben er den ældste klub i Wales, og det tredje ældste professionelle fodboldhold i verden.

Deres stadion Racecourse Ground er det ældste internationale stadion i verden. 

Siden august 2011 har Wrexham FC været tilhænger ejet fodboldklub.

Klubben spiller i Conference Premier (nu National League) som er den femte bedste række i engelsk fodbold - det laveste niveau som de har spillet i, siden de i 1921 blev optaget i de engelske rækker, efter deres nedrykning fra Football League Two i slutningen af sæsonen 2007-08 efter 87 års medlemskab af The Football League.

Wrexham spiller i Conference National, som er den femtebedste række i England. I FA Cup'en har Wrexham flere gange leveret nogle overraskende resultater, bl.a. i januar 1992, hvor den walisiske klub vandt 2-1 hjemme over Arsenal i 3. runde.

I 2012 nåede holdet igen 3. runde, hvor man spillede 1-1 ude mod Brighton & Hove Albion. Omkampen hjemme på Racecourse Ground blev 1-1, men efter 2 × 15 minutters forlænget spilletid og straffesparkskonkurrence tabte Wrexham med 5-6.

Også i sæsonen 2014-15 nåede man 3. Runde hvor Stoke desværre blev endestation for Wrexham. Holdet tabte ude med 3-1 efter at ha kommet foran med 1-0

Eksterne henvisninger 

 Wrexham FC
 Wrexham Supporters Trust 
 Wrexham FC Supporters' Association 

Fodboldklubber i Wales
Etableret i 1872
Eksorcisme

Eksorcisme (, exorkismos "besværgelse", af exorkizein "forbande", af ex- og horkos "ed") eller djævel – eller dæmonuddrivelse er uddrivelse af dæmoner eller andre onde ånder, som har taget kontrol over en person eller et objekt. Denne praksis er gammel og brugt i mange trossamfund og sekter: islam, den katolske kirke, i andre kristne bevægelser og i Folkekirken, som vist i Den apostolske trosbekendelse, der indledes med Vi forsager Djævelen og alle hans gerninger og alt hans væsen og i dåbsritualet.

En eksorcist udfører djævleuddrivelse. Det er ofte en præst eller en person med særlige fuldmagter eller færdigheder. I den katolske kirke er det en biskop eller en præst, der er udpeget af biskoppen. I Danmark er én kristen eksorcist. Dog kan præster uden biskoppens autorisation udføre eksorcisme. Eksorcisten bruger sakramentalier som bønner, faste formler og besværgelser, kors og andre symboler, ikoner, amuletter og vievand. Eksorcisten påberåber sig normalt overnaturlig kraft, som skal uddrive en dæmon eller en anden ond ånd.

Se også 
 Legion (dæmon uddrevet af Jesus i Det Nye Testamente)
 Anneliese Michel
 Djævel
 Besættelse
 Psykisk sygdom
 Eksorcisten (amerikansk gyserfilm fra 1973)

Referencer

Eksterne henvisninger 
 "An Evening with an Exorcist," a talk given by Fr. Thomas J. Euteneuer * Catholic Exorcism – Web Site 
 Bobby Jindal. BEATING A DEMON: Physical Dimensions of Spiritual Warfare. (New Oxford Review, December 1994)
 Jewish Encyclopedia: Exorcism 
 Encyclopedia Britannica: Exorcism 
 Diocese of Worcester webpages on Ministry of Deliverance  Anglican View
 Exorcism in the Orthodox Church
Niçois

Niçois er en dialekt af occitansk, som tales i det område, der tidligere hed Comté de Nice og som i det store og hele dækker arrondissementet Nice.

Dialekter
Nice
Fransk Guyanas fodboldforbund

Ligue de Football de Guyane er det styrende organ for fodbold på Fransk Guyana.

Se også 
 French Guiana Championnat National
 Fransk Guyanas fodboldlandshold

Etableret i 1962
Nationale fodboldforbund i CONCACAF
Fransk Guyana
Fodboldforbund i oversøiske franske departmenter og territorier
Requiem (film fra 2006)

Requiem er en tysk film fra 2006 af Hans-Christian Schmid. Handlingen er baseret på Anneliese Michels eksorcisme i begyndelsen af 1970'erne, der førte til hendes død. 
Der blev indspillet en amerikansk film over samme tema året før, The Exorcism of Emily Rose. 

Requiem er dog tættere på den faktiske historie.

Hüller modtog en Silver Bear for Best Actress på den 56. Berlin International Film Festival for sin præstation.

Handling 

"Michaela Klingler" bor sammen med sine forældre i et katolsk landområde i det sydlige Tyskland. Selv om hun har epileptiske anfald indvilger hendes forældre i, at hun kan starte på pædagogstudiet i Tübingen. Hun udvikler et venskab med en medstudine og indleder en kærlighedsaffære.

Lykken bliver afbrudt af epileptiske anfald, og hun bliver overbevist om, at hun er besat af Djævelen. I forbindelse med en opgave, udvikler hun en manisk arbejdstilstand, som fører til et psykisk sammenbrud. Hendes veninde vil have hende til at få hjælp fra psykiatrien, men hendes ven bringer hende til forældrenes hjem. Sognepræsten begynder en eksorcisme.

Medvirkende 
Sandra Hüller: Michaela Klingler
Burghart Klaußner: Karl Klingler
Imogen Kogge: Marianne Klingler
Anna Blomeier: Hanna Imhof
Jens Harzer: Martin Borchert
Johann Adam Oest: Professor Schneider

Eksterne Henvisninger 

http://www.requiem-derfilm.de/

Film baseret på virkelige begivenheder
Film om eksorcisme
Tyske film fra 2006
Thomas Steensen

Thomas Steensen (født 27. september 1951 i Bredsted) er en nordfrisisk historiker og direktør for Nordfriisk Instituut. 

Steensen er uddannet på Kiel Universitet, hvor han læste historie, frisisk og politik. Han promoverede i 1985 med en afhandling om den nordfrisiske bevægelse i 1800- og 1900-tallet. Siden har han skrevet en række skrifter om Nordfrislands historie og kulturhistorie. Siden 1992 har han været direktør for Nordfrisisk Institut i sin hjemby Bredsted. Han er redaktionsmedlem af tidsskriftet Nordfriesland og Nordfriesisches Jahrbuch. Som leder af nordfrisisk institut initierede han blandt andet et internationalt historikermøde og stod bag aktionen Sprachenland Nordfriesland (Sprogenes land Nordfrisland).

Eksterne henvisninger
Frisisk seminar, Flensborg Universitet

Nordfrisere
Personer fra Nordfrisland
Historikere fra Tyskland
Faglitterære forfattere fra Tyskland